[ 44 indlæg ] Gå til side 1, 2, 3, 4, 5 Næste
Nu kan jeg altså ikke vente længere. Jeg håber nogle af I andre er kommet i gang med at læse.
Jeg er ikke selv færdig med bogen, endnu, men jeg er nået langt nok til at mene, at der er brugbare ting at hente.
Det første jeg har lært en unghest, har altid været "parer", og af samme årsag som McLEan installerer sine "start- og stopknapper" på hestene. Men jeg har jo nok ikke været så konsekvent. Det er sikkert en udmærket filosofi at hesten skal kunne gå frem, stoppe, dreje og vige - til bevidstløshed, inden man giver sig til at lære den andre ting :ok:
Derfor gik jeg i krig med at installere start- og stopknapper på to af mine igår: Skipper og Morgana.
Skipper var en skuffelse, må jeg sige: Han reagerede perfekt fra starten Jeg kan simpelt hen ikke bruge finere hjælpere, end jeg gjorde, og han reagerede prompte. Og selv om jeg trak ham ned ad vejen til søen, hvor han aldrig har været uden artsfæller før, blev han ved med at reagere perfekt. Han var ellers godt oppe at køre - sidesteppede og vrinskede efter de andre. Men jeg kunne også få ham til at stå stille, mens jeg talte til 10 - både på udturen og hjemturen.
Det var der sgu ikke meget åbenbaring i
Morgana reagerede ikke så fint, men hun blev også trukket i trense for første gang, og hun skal jo lige vænne sig til biddet.
Håbløs var hun dog ikke. Hun er kvik i sit kønne hoved :ok:
Alt i alt, mener jeg dog at installering af diverse knapper, er en god træningsmetode, som jeg har tænkt mig at arbejde videre med.
Det sværeste, synes jeg, er IKKE at bruge stemmen også. Jeg plejer at pladre med mine heste konstant og betragter stemmen som den vigtigste hjælper, når man arbejder fra jorden.
Men det er signalforvirring, siger McLean, og jeg er parat til at give hans metode en chance. Så jeg holdt kæft, når jeg brugte tøjlen - og plaprede, når vi gik
man 26. nov 2007 21:49
Stutteri Highmoor
Tilmeldt: man 22. okt 2007 20:59
Jeg har trænet vores føl i start/stop iforbindelse med trækning fra stald til fold og vice versa.
Det er efterhånden blevet en vane og tager måske 1 min længere tid end hvis jeg undlod det. Altså lig med næsten ingen tid på træning!
Når jeg åbner bokslågen om morgenen, bliver han pænt stående indtil han får et tegn på at benene skal bevæge sig fremad. Åhh, han er så nuttet, mens han står og venter -og kigger på mig
Da jeg havde smed til føllet første gang (inden McLean træningen gik igang), overreagerede han en del, hvilket jeg var overrasket over, da han jo stod pænt når jeg tog benene til dagligt.
Så da smeden kom for anden gang, var jeg jo forberedt på at han nok ville protestere. Men nej, han gjorde præcis hvad jeg bad benene om at gøre, det var så fedt!
Idag skulle han køres til dyrlæge og vi besluttede os for, at han skulle køre alene. En gang skal jo være den første!
Jeg var meget spændt på hans reaktion på trailer osv.
Han stoppede ved rampen, fik startsignal og gik lige op. Her parkerede vi ham og han stod bare så pænt, mens vi tog en krig om at indstille bagbommen og få lukket.
Han stod stille hele vejen og kom meget uforstyrret ud og gjorde bare hvad han blev bedt om
Så jeg er erklæret McLean fan, det er absolut brugbart :tommelop: :tommelop: :tommelop:
søn 20. jan 2008 23:44
Det ville da være rart, hvis I lige gjorde rede for metoderne - hvordan og hvorledes, så folk kan følge med.
Jeg har faktisk læst McLean, men jeg synes ikke om det dengang, så jeg har fortrængt fuldstændig hvad han skrev.
Så lad os få en Pixi-version.
søn 20. jan 2008 23:50
Hmm, det kan blive farligt LoneR! Jeg har læst bogen og bruger Susan som underviser. Men jeg har garanteret forstået noget og glemt noget andet og så er resultatet måske ikke helt 100% McLeansk, men det virker for mig!
Jeg er konsekvent på sekundet hver gang (eller prøver), altså samme svar fra mig, på samme forsøg fra føllets side - hver gang.
I starten når jeg åbnede bokslågen, så nærmest vadede han bare ud i mig, for nu vidste han jo, at det var foldtid.
Så begyndte jeg konsekvent, at trække tilbage i grimen, så hans forben flyttede sig tilbage til udgangspunkt. Slap presset og ventede, når han igen tog initiativ, fik han samme svar. Når han slappede af og ventede, gav jeg et lille træk i træktøjlen og lod ham gå ud af boksdøren. Det samme gør jeg når han skal ind igennem lågen til folden og vice versa.
Nu står han næsten altid pænt med en åben boksdør og venter til hans fremadkommando kommer, og tiden kan efterhånden forlænges uden at han tager initiativ til at flytte på benene.
Han har fået installeret frem, stop og tilbage knapperne, så da han skulle læsses igår og igen idag, var der bare ingen nervøsitet eller ben der gjorde noget andet end det de skulle. Det var altså lidt et kick må jeg sige
man 21. jan 2008 21:03
Men prøv lige at forklare, hvorfor det virker på nervøsiteten?
man 21. jan 2008 21:52
Ifølge McLean så bliver hestene mere tændte/nervøse/bange ved at få lov til at bruge deres ben. Når de bruger deres ben altså løber, drejer rundt og hopper rundt, så produceres der adrenalin til hjernen, der så får benene til at flytte sig endnu hurtigere.
Hvis du bestemmer over benene, altså stopknap, så produceres der ikke adrenalin og dermed får du en roligere hest. Hvis du så ovenikøbet kan få den til at sænke hovedet, så bliver hesten endnu roligere, da det er et signal for at der ikke er fare på færde. Modsat hvis hesten får lov til at bruge benene, så øver den sig i at løbe stærkere for hver gang den eksempelvis skal forbi det "farlige" hjørne.
Det er jo simpel træning med få signaler. Det der er hagen ved det hele, er at man skal være rigtig god i sin timing og konsekvent hver eneste gang.
Min meget tændte ridehest er også blevet meget mere styrbar under ridning, efter at jeg rider efter de principper.
Så jeg er en lykkelig hesteejer!
man 21. jan 2008 22:25
Jeg arbejder selv med det med Artig- og det virker.
Hun bliver mere og mere rolig for hver gang - og vi kan gå længere og længere væk hverdag ( hun er bange for at forlade de andre heste og blive forladt).
Jeg er måske ikke konstant fuldstændig konsekvent, men jeg synes det bliver bedre og at hun alligevel bedres for hver gang, selvom jeg også kvajer mig lidt.
Og iøvrigt også sommetider glemmer det i daglidagen -
jeg glæder mig til, at jeg engang kan ride ud med hende alene, uden støttepædagog-hest.
man 21. jan 2008 22:32
Lone Beck, det er ikke signalforvirring, hvis du bare sørger for at tale HELE tiden, for så ophører din stemme med at have nogen betydning :) *gg*
tirs 29. jan 2008 11:07
[quote:hm7oguqc]Lone Beck, det er ikke signalforvirring, hvis du bare sørger for at tale HELE tiden, for så ophører din stemme med at have nogen betydning[/quote:hm7oguqc]
Fedt! Så fortsætter jeg bare med at plapre løs heidio
tirs 29. jan 2008 16:18
Adrenalin produktionen nedsættes også når hesten når et stadie af tillært hjælpeløshed. Her er stressen ikke mindsket, men hesten reagerer ikke længere.
Jeg har endnu ikke set dokumenteret at det ikke er netop det, som McLean gør ved hestene, og derfor har jeg valgt ikke at fokusere på at fratage hesten dens reaktion.
man 3. mar 2008 18:19